‘King of the Hill’ begin vandag by SimolaDie fantastiese Nissan GTR is beslis een van die mees verteenwoordige mededingers elke jaar by die Simola Hillclimb. (Foto: Brendon Staniforth) Die Simola Hillclimb is aan die gang en ŉ reuseverskeidenheid van motors, van Mini’s tot renmotors, is in aksie. Ons het gister pragtige veteraanmotors teen die bekende bult sien opjaag. Franco Scribante het met die louere weggestap in sy Chevron B26 wat deur twee Suzuki Hyabusa-enjins aangedryf word. Scribante is die suksesvolste renjaer in die Hillclimb se geskiedenis. Sy tyd oor die wenstreep is 39.943 sekondes. Scribante se tyd was aanvanklik naasbeste teen die blitsvinnige Minardi F1-renmotor, maar die F1 het kegels geraak en die reëls bepaal dat die tyd dan uitgevee word. Dus het Scribante met sy tyd gewen. Die twee Hyabusa-enjins is oorgebou in een V8-kragbron met dieselfde liefde vir hoë toere soos die skenkerenjins. Die Simola Hillclimb is aan die gang en ŉ reuseverskeidenheid van motors, van Mini’s tot renmotors, is in aksie. (Foto: Brendon Staniforth) Vandag begin die King of the Hill-segment van die toernooi. Die 2019-kampioen in die enkelsitplek-ren-en-sportmotor is André Bezuidenhout in sy Gould GR55 met 36.764 sekondes. In die gewysigde sedanmotor-kategorie is Franco Scribante in sy Nissan GTR R35 met 39.342 sekondes. In die padvaardige sedan-en-supermotor-kategorie is Reghard Roets in sy Nissan GTR R35 met 44.094 sekondes. Vandag se mededingers is: Naam Van Kar Enjin sil Jaar Die fantastiese Nissan GTR is beslis een van die mees verteenwoordige mededingers elke jaar by die Simola Hillclimb. Godzilla is dié jaar weer terug en ek is oortuig dat Scribante die vinnigste tyd met sy verskriklike GTR wil opraap. Die ‘King of the Hill’ begin vandag by Simola. (Foto: Brendon Staniforth)